Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Sunnuntaina raportoitiin räjähdyksistä syyrialaisessa lentotukikohdassa.
Niistä syytetään Israelia.
Viime yönä Israelin kerrotaan iskeneen jälleen -
useisiin syyrialaisiin sotilaskohteisiin Tartusin ja Wadi al-Uyunin välillä.
Syyrian armeija yhdessä Iranin tukemien liittolaisten kanssa -
valmistautuvat hyökkäykseen Idlibin maakunnan rajalla koillisessa.
Naton tiedustelusta vastaava apulais- pääsihteeri Arndt von Loringhoven -
varoitti, että al-Qaida pyrkii jälleen johtavaksi militanttiryhmäksi -
Isisin heiketessä.
Sunnuntaina raportoitiin räjähdyksistä syyrialaisessa lentotukikohdassa.
Niistä syytetään Israelia.
Viime yönä Israelin kerrotaan iskeneen jälleen -
useisiin syyrialaisiin sotilaskohteisiin Tartusin ja Wadi al-Uyunin välillä.
Sotilaslähde Syyriassa kertoi, että maasta ilmaan -ohjuspuolustus -
torjui useita ohjuksia, mutta Israelin onnistui tuhota useita sotilaskohteita.
Hän kertoi Israelin hävittäjien tulleen Libanonin ilmatilasta Välimereltä.
Oppositiolähteen mukaan kohteena oli mm. tutkimuskeskus Masayafissa, -
tutkimuskeskuksen varasto ja muita turvallisuuskohteita.
Kaksi syyrialaista kuoli. Lisäksi yli kymmenen loukkaantui.
Israelin puolustusvoimista ei vastattu TV7:n kommenttipyyntöön.
Eräs sotilaslähde Israelista kertoi kuitenkin TV7:lle, -
että alueelle on isketty jo useita kertoja -
ja että Iranin Quds-erikoisjoukot yrittävät rakentaa siellä puitteet -
kehittyneiden aseiden valmistamiselle.
Lähde viittasi vielä puolustusvoimien komentaja Eisenkotin lausuntoon.
Tämä sanoi eilen puolustusvoimien olevan valmis kaikkiin skenaarioihin.
Tiedustelulähteet kertovat, että Israel aloitti sotilasiskut Syyriassa v. 2013 -
Iranin ja Hizbollahin epäiltyjä aseiden ja joukkojen siirtoja vastaan.
Israelin tiedusteluministeri Katz antoi ymmärtää, -
että operaatioita on keskimäärin kaksi viikossa.
Hän puhui vuosittaisessa turvallisuus- konferenssissa Herzlijassa.
Hänen mukaansa Israel teki viimeksi kuluneen kahden vuoden aikana -
yli 200 iskua iranilaiskohteisiin Syyri- assa taatakseen turvavaatimuksensa.
Hiljattain sotilaslähteiden nimissä kerrottiin, -
että kahtena viimeksi kuluneena vuonna Israel on suorittanut -
yli 200 sotilastehtävää Syyriassa.
Ymmärtäkää, mitä se merkitsee turvavaatimustemme kannalta, -
kun Irania on estetty ja estetään toimimasta Israelia vastaan Syyriassa.
Israel on ilmoittanut, ettei se salli Iranin siirtää kehittyneitä aseita -
välikäsilleen Libanonissa ja Syyriassa -
eikä luoda maayhteyttä Iranista -
Irakin ja Syyrian kautta Libanoniin Välimerelle.
Israelin puolustusministeri Lieberman viittasikin, että Israelin armeija -
saattaa mahdollisesti iskeä epäiltyihin Iranin sotilaskohteisiin Irakissa, -
jonne Iranin kaarti on siirtänyt raporttien mukaan ballistisia ohjuksia.
Pääministerinkansliassa järjestettiin juutalaisen uudenvuoden tapahtuma, -
jossa pääministeri Netanjahu myötäili puolustusministeriä -
sanomalla, että Israel aikoo edelleen vastata uhkiin rajojensa ulkopuolella -
ennen kuin ne ulottuvat Israeliin.
Elämme haastavalla alueella.
Olemme tehtäviemme tasalla.
Iskemme vihollisia tarvittaessa.
Valmiutemme kestää.
Puolustamme rajojamme.
Vastaamme uhkiin jo kaukana, -
kun ne eivät vielä yllä meihin, -
ennalta ehkäisevästi.
Syyrian armeija yhdessä Iranin tukemien liittolaisten kanssa -
valmistautuu hyökkäykseen Idlibin maakunnan rajalla -
Syyrian koillisosassa.
Turkki, jonka tarkkailuasemat reunustavat aluetta, -
on varoittanut Syyriaa hyökkäämästä.
Aluetta hallitsee Ahrar al-Sham, jolla on al-Qaida-yhteyksiä.
Idlib sijaitsee Turkin rajalla. Turkilla on siellä pieniä joukkoja.
Se pelkää hyökkäyksen käynnistävän pakolaistulvan rajalleen.
Eri maat yrittävätkin taivutella Venäjää ja Irania -
painostamaan Syyriaa luopumaan hyökkäyksestä.
Turkki on myös lisännyt sotilaallista läsnäoloaan Syyrian-rajallaan.
Iranin, Venäjän ja Turkin presidentit tapaavat Teheranissa 7. syyskuuta -
ja keskustelevat Syyrian tilanteen ratkaisemisesta poliittisin keinoin, -
jotta pakolaistulva ― YK:n arvioiden mukaan yli 700 000 ― voitaisiin estää.
YK:n päämajassa New Yorkissa USA:n lähettiläs Haley varoitti Syyriaa-
käyttämästä kaasuaseita hyökkäyksessään -
uhaten Assadia vakavilla seurauksilla.
Syyrian kansa on kärsinyt jo liikaa. Tilanne on traaginen.
Hallinto voi halutessaan ottaa haltuunsa koko Syyrian, -
mutta sen ei saa käyttää kemiallisia aseita omaa kansaansa vastaan.
Lähettiläs Haley sanoi, että turvallisuusneuvoston jäsenmaat -
on kutsuttu koolle perjantaiksi keskustelemaan Idlibistä.
Lisäksi hän ilmoitti, että presidentti Trump -
aikoo johtaa korkean tason istuntoa turvallisuusneuvostossa syyskuussa.
Istunnossa puidaan Iranin epävakauttavia toimia Lähi-idässä.
Presidentti Trump aikoo johtaa turvallisuusneuvostossa kokousta, -
jonka aiheena on Iran, -
sen rikkomukset kansainvälistä lakia vastaan -
ja yleinen epävakaus, jota Iran kylvää Lähi-idässä.
Naton tiedustelusta vastaava apulais- pääsihteeri Arndt von Loringhoven -
varoitti, että al-Qaida pyrkii jälleen johtavaksi militanttiryhmäksi -
Isisin heiketessä.
Von Loringhoven puhui Herzlijan turvallisuuskonferenssissa.
Hän varoitti, että ryhmien kilpailu kasvattaa turvallisuusuhkaa lännessä.
Hän korosti, että vaikka Isis on kärsinyt tappioita, -
sen on onnistunut myös vahvistua -
houkuttelemalla uusia jäseniä, myös naisia ja lapsia.
Isisin heikkeneminen on tarjonnut al-Qaidalle tilaisuuden -
yrittää palauttaa entinen asemansa.
Kun maailman huomio on ollut Isisissä viimeiset 4―5 vuotta, -
al-Qaida on kaikessa hiljaisuudessa -
rakentanut globaaleja verkostojaan ja valmiuksiaan.
Von Loringhoven sanoi Naton arvioivan, -
että Isisillä oli enimmillään 39 000 taistelijaa Syyriassa ja Irakissa.
Nyt määrä on puolittunut 18 000―20 000:een.
Heistä valtaosa on hajallaan ja maan alla Irakissa ja Syyriassa.
Kiitos seurasta! Rukoilkaa rauhaa Israelille ja Jerusalemille.
Olen Jair Pinto. Hyvää illan jatkoa! Huomiseen.
Suomennos: Marianne Tenetz